GiliGold/VAD_KnessetCorpus huggingface dataset:
אלכס קושניר: בהסכמה.
שרן השכל: בלהגיע להסכמה על המנגנון.
יצחק פינדרוס: הסכמה על מה?
יצחק פינדרוס: תשנו את ההרכב.
יצחק פינדרוס: אתם קובעים את הרכב.
יצחק פינדרוס: לא אנחנו.
יצחק פינדרוס: מי קבע את ההרכב עד עכשיו?
יצחק פינדרוס: אנחנו?
אורית סטרוק: ארבל, על הוועדה הספציפית הזו - - -
אלכס קושניר: היו כל מיני הצעות שלכם.
יצחק פינדרוס: לא הצעה.
יצחק פינדרוס: אז תשנו את ההרכבים.
ארבל אסטרחן: אני לא יכולה לומר שלא ניתן להקים ועדה במספר זוגי.
ארבל אסטרחן: אנחנו מסתכלים על הוועדות כמלול.
ארבל אסטרחן: ואנחנו רוצים לעשות הכול - - -
יצחק פינדרוס: אבל במכלול זה עוד יותר גרוע.
יצחק פינדרוס: אם זה במכלול זה עוד יותר גרוע.
יצחק פינדרוס: זה לא פחות גרוע.
אורית סטרוק: האם זה נראה לך הגיוני שבוועדה כזו יפתחו פער של שניים?
אורית סטרוק: והאם זה נראה לך הגיוני שלליכוד יהיה אותו מספר ח"כים כמו ליש עתיד?
יצחק פינדרוס: הדבר הזה שלא סומכים על יושב-ראש ועדת הבריאות, אחרי שהקימו ועדת מיוחדת לבריאות, זה דבר שערורייתי.
אלכס קושניר: תפסיק לסכסך.
ארבל אסטרחן: האמת היא שהמקרה הזה היה גם בהסכמים הקואליציוניים, כך שאני לא בטוחה שזו הסיבה.
יצחק פינדרוס: טוב.
יצחק פינדרוס: זה התפקיד שלי.
ניר אורבך: חבר הכנסת פינדרוס, לפני שאנחנו עוברים להצבעה - -
עידית סילמן: אני בטוחה שנעבוד ביחד.
יצחק פינדרוס: אין סיכוי.
יצחק פינדרוס: אני מפחד שתקליטי או שתגידי שתקפתי.
ניר אורבך: - - שמעתי מה שאמרה חברת הכנסת סטרוק ומה שהרחיב חבר הכנסת גפני.
אורית סטרוק: מה אתה אומר על זה?
ניר אורבך: יש פה סיבה מיוחדת שאני לא עושה את זה.
ניר אורבך: אני גם לא – מי שרוצה אחרי זה, אני אשמח – אני לא אוהב להגיד את זה – אלה שיקולים של הקואליציה.
יצחק פינדרוס: רוב הדיונים אצלך נגמרים כך.
יצחק פינדרוס: צער לי לומר, ניר.
יצחק פינדרוס: אתה יודע זה.
יצחק פינדרוס: זה רוב הדיונים.
יצחק פינדרוס: אתה יושב-ראש, אני לא יכול.
ניר אורבך: אגב, זה לא נכון.
ניר אורבך: תעיד גם חברת הכנסת סטרוק שזה לא נכון, אבל אם אתה חי בתחושה הזאת - - -
יצחק פינדרוס: באתי בידיים נקיות כמה פעמים לפה, וכל פה זאת הייתה התשובה.
ניר אורבך: זו לא הייתה התשובה.
יצחק פינדרוס: כולל בדיון על התקציב.
יצחק פינדרוס: אני מזכיר לך, כולל בדיון על התקציב.
אורית סטרוק: אדוני היושב-ראש, אני מעידה שמאוד מאפיין אותך לתת לחברי הכנסת לדבר להקשיב להם ברוב קשב.
יצחק פינדרוס: אני החבר היחידי באופוזיציה שבא להיות חבר פה.
יצחק פינדרוס: ובאתי בידיים נקיות.
אורית סטרוק: יחד עם זה אני מעידה שמאוד מאפיין אותך לא לענות שוב ושוב ושוב ושוב ושוב על השאלה: למה אתה לא נותן לעצמך את הסמכויות המוקנות לך כדי לשנות דברים ולסדר אותם בצורה יותר הוגנת?
ניר אורבך: בפוליטיקה אני למדתי שיש שני דברים.
ניר אורבך: יש צבירת כוח ויש גם שימוש בראש ומתי משתמשים בכוח הזה.
אורית סטרוק: הינה, חבר הכנסת קיש, אתה יודע שמפלים אתכם לרעה?
אורית סטרוק: חבר הכנסת קיש, אתה יודע שמפלים אתכם לרעה פה?
אורית סטרוק: אני אגיד לך.
ניר אורבך: חברת הכנסת סטרוק, אני רוצה לעבור להצבעה.
יואב קיש: סליחה, אני מבקש התייעצות סיעתית.
יצחק פינדרוס: אני יכול לבקש התייעצות סיעתית, לא אתה.
יצחק פינדרוס: רק אני מבקש התייעצות סיעתית.
אורית סטרוק: מה התייעצות?
אורית סטרוק: יצאנו להפסקה ולהתייעצות סיעתית.
- דדון: רק חבר הוועדה.
יואב קיש: פינדרוס רוצה לבקש.
יצחק פינדרוס: אני ביקשתי התייעצות.
יצחק פינדרוס: ביקשתי.
ניר אורבך: אז אנחנו חוזרים לפה בשעה 16:28.
- דדון: כן.
- דדון: חבר הכנסת פינדרוס ביקש.
ניר אורבך: פינדרוס ביקש.
ארבל אסטרחן: אה, פינדרוס.
ניר אורבך: בשעה 16:28 חוזרים.
יואב קיש: אני מבקש להבין מה קרה פה.
ניר אורבך: אנחנו כרגע, בעקבות הערתו של חבר הכנסת יואב קיש, אנחנו גם דיברנו ליאור בשם יושב-ראש הכנסת וגם בתיאום גם עם חברת הכנסת שרן השכל שהיא זו שהציעה את ההצעה, אנחנו דוחים את הישיבה למחר לשעה 11:00.
ניר אורבך: שדולת ארץ ישראל שלכם מתי מתחילה?
קריאה: ב-10:00, לא?
אורית סטרוק: שדולת ארץ ישראל?
אורית סטרוק: לא שמעתי שיש שדולה כזאת.
ניר אורבך: יש לכם?
ניר אורבך: יש משהו מחר?
יבגני סובה: תראה, איך הוא מתחשב בה.
יבגני סובה: אבל איך אתה מתחשב.
יבגני סובה: תזכרו את זה.
אורית סטרוק: אתה רוצה שנעשה דיון של שדולת ארץ ישראל, ניר?
ניר אורבך: אני תמיד שמח.
ניר אורבך: על הדיונים שלכם אני תמיד שמח.
אורית סטרוק: אני מוכנה.
אורית סטרוק: על איזה נושא אתה רוצה?
אורית סטרוק: בוא, בוא נדבר על זה רגע.
ניר אורבך: אז אנחנו דחינו את הדיון על הנושא של ועדת הקנאביס למחר בשעה 11:00.
ניר אורבך: תצאנה הזמנות מסודרות.
ניר אורבך: אנחנו עוברים כרגע לנושא השליש שעל סדר-היום: קביעת סדרי דיון מיוחדים, לפי סעיף 98 לתקנון הכנסת, בהצעת חוק מיסוי מקרקעין (מס שבח ומס רכישה)(תיקון מס' 96), התשפ"ב–2021, מ/1460, בקריאה השנייה והשלישית.
ניר אורבך: מישהו רוצה להעיר?
ארבל אסטרחן: אלכס קושניר.
ארבל אסטרחן: אלכס קושניר ירצה.
ניר אורבך: אה, אתה פה.
יצחק פינדרוס: הערה של חצי דקה, ניר.
יצחק פינדרוס: אני לא אבקש את זכות הדיבור, אני מודיע לך מראש.
יצחק פינדרוס: אני לא רב עם אלכס.
יצחק פינדרוס: אני אומר לך מראש, אני עם אלכס לא רב.
יצחק פינדרוס: אני רק רוצה להגיד הערה, שמה שקרה פה עכשיו מוכיח למה הייתה בקשה לרוויזיה על סעיף א', כמה הערך של ניסיון.
אלכס קושניר: מה זה זה?
יצחק פינדרוס: הרוויזיה בסעיף א' הייתה על הגבלת כהונה, זה הערך של ניסיון.
ניר אורבך: חבר הכנסת פינדרוס, אתה מחמיא לעצמך.
ניר אורבך: לא נותר לנו אלא לחזק את המחמאות.
ניר אורבך: אנחנו איתך.
אלכס קושניר: אז, אדוני היושב-ראש, חברי הכנסת – שנייה, עידית, מפריעה לי קצת.
אלכס קושניר: אורית, קצת מפריעה, סליחה.
אורית סטרוק: סליחה, סליחה.
אורית סטרוק: אתה הבן אדם האחרון שאני רוצה להפריע לו.
אלכס קושניר: אז אני מבקש מהוועדה ומיושב-ראש הוועדה לקבוע סדרי דיון לפי סעיף 98 לחוק.
אלכס קושניר: זה מכמה סיבות.
אלכס קושניר: הסיבה ראשונה, קודם כול, הדחיפות המעשית של החוק.
אלכס קושניר: היות שכולם כבר ערים לשינוי, השוק ער לשינוי, וכיום אנחנו עדים למשקיעים שרוכשים דירות כל עוד המס לא שונה.
אלכס קושניר: ולכן חשוב מאוד להעביר את החוק מהר ככל שניתן.
אלכס קושניר: דבר נוסף שחשוב לציין, יש לא מעט הסתייגויות בחוק הזה, שאם אנחנו מתגרמים את זה לשעות דיון במליאה, אנחנו מגעים למאות שעות.
אלכס קושניר: ולאור הדחיפות של העברת החוק, אז בגלל זה אנחנו מבקשים להפעיל את הסעיף.
אלכס קושניר: קיימות גם סוג של הסכמות גם על תוכן החוק וגם על צורת העברתו במליאה יחד עם האופוזיציה.
אלכס קושניר: ודיברנו על זה בוועדת הכספים.
אלכס קושניר: ולכן אני מבקש להפעיל סדרי דיון מיוחדים, כך שהדיון במליאה יהיה עד שעה 09:00 בבוקר מחר וההצבעה על החוק לא תהיה לפני שעה 09:00 אלא תתחיל בשעה 09:00 ותכלול שלוש הצבעות שמיות מכל צד, גם מצד הקואליציה וגם מצד האופוזיציה.
ארבל אסטרחן: ואם לא נמצאים חברים במליאה בשעה 09:00?
קריאה: ב-09:00.
אלכס קושניר: ההצבעה מתחילה בכל מקרה בשעה 09:00.
יצחק פינדרוס: אני רק רוצה לבקש בקשה אחת, שנפלנו בזה טכנית.
יצחק פינדרוס: לא קשור.
יצחק פינדרוס: טכנית, ראינו את זה בדיון על התקציב ומאוד היה לחץ - - - באמצע הלילה.
יצחק פינדרוס: גם במקרה שאין נואמים בשעה מסוימת, זה לא מחייב את סגירת המליאה.
יצחק פינדרוס: זאת אומרת, להגיע להבנה.
יצחק פינדרוס: בואי נגיד שיוצא במקרה, מ-03:00 עד 04:00 לא הגיע הנואם, זה לא אומר שעכשיו עד 09:00 לא נותנים לאף אחד לדבר.
יבגני סובה: המליאה תצא להפסקה.
ארבל אסטרחן: להפסקה.
יצחק פינדרוס: למצוא את הפתרונות.
יצחק פינדרוס: עוד פעם, להיות יעיל ואינטליגנטי ולא להיות נודניק.
אלכס קושניר: להתעלל בסגני יושב-ראש הכנסת.
יצחק פינדרוס: זה לא להתעלל.
יצחק פינדרוס: אני יודע מה אני אומר, אני לא ביקשתי להתעלל.
ניר אורבך: הוא אומר שלא יסגרו עד 09:00.
יצחק פינדרוס: אני לא אומר את זה ממקום להתעלל.
יצחק פינדרוס: יש לפעמים שהנואם לא נמצא, יוצאים החוצה ואומרים: חבר'ה, הוא לא היה, סגרנו את המליאה.
יצחק פינדרוס: הוא בא בריצה בשעה 04:00, קראו לו ב-04:00 שהוא מדבר, אומרים לו: רגע סגרנו, מאיפה הגעת?
יצחק פינדרוס: תחזור ב-09:00.
ארבל אסטרחן: אז לכתוב שאם לא מדברים, המליאה תצא להפסקה.
יצחק פינדרוס: המליאה תצא להפסקה, בדיוק.
יצחק פינדרוס: המליאה תצא להפסקה, וההצבעה לא תהיה לפני 09:00.
יצחק פינדרוס: מקובל, זה הסיכום.
יצחק פינדרוס: אני לא נגד הסיכום.
ארבל אסטרחן: לא ראיתי את ההסתייגויות עדיין.
ארבל אסטרחן: יש שם סדרות כאלה שירצו להצביע עליהן בהצבעה אחת?
אורית סטרוק: אבל אני הבנתי משהו אחר - - -
יצחק פינדרוס: אני מעריך שהגיעו להבנה.
יצחק פינדרוס: בוועדת הכספים היה סביב זה.
אלכס קושניר: לא היו לנו דיונים.
ארבל אסטרחן: כי אם אין הסתייגויות חלופיות – לא.
ארבל אסטרחן: לא רלוונטי.
ארבל אסטרחן: מי שיחלק את הזמן - - - בין המסתייגים.
אורית סטרוק: אלכס, אני הבנתי שרוצים לקבוע את המליאה לא ל-09:00.
אלכס קושניר: ל-09:00, ל-09:00.
אלכס קושניר: זה הסיכום עם יואב ועם כולם.
אורית סטרוק: מעניין.
אורית סטרוק: זה לא מה שאני מכירה.
אלכס קושניר: אני יכול להראות לך את התכתבות.
אלכס קושניר: סוכם עם כולם.
קריאה: 9:00 זה סוכם.
יצחק פינדרוס: 09:00 סוכם.
ארבל אסטרחן: 09:00 זה סיכום?
אלכס קושניר: אורית, אני לא מפר אף פעם.
אורית סטרוק: אני לא אמרתי שאתה מפר.
אורית סטרוק: אני אמרתי שאני רוצה לברר.
אורית סטרוק: זה מה שאמרתי.
ארבל אסטרחן: לא סיכום?
ניר אורבך: חברת הכנסת סטרוק, את רוצה חצי דקה לברר?
ניר אורבך: אנחנו נחכה.
ארבל אסטרחן: רגע, מתי יהיו דברי הסיכום?
יבגני סובה: סיכום לא לפני 09:00.
ארבל אסטרחן: 09:00 סיכום והצבעה?
יצחק פינדרוס: זה מה שהודיעו לנו בישיבת סיעה, שזה היה הסיכום.
ארבל אסטרחן: סיכום והצבעה.
יבגני סובה: מתי שמתחיל הסיכום, אז.
ארבל אסטרחן: 09:00 סיכום.
יצחק פינדרוס: אמרתי שזה מה שהודיעו לנו גם בישיבת סיעה, שזה היה הסיכום.
אלכס קושניר: אורית, אורית, הכוונה היא לגמור את זה תוך שעה.
יבגני סובה: המשמעות היא שבשעה 09:00 כשמתחיל הסיכום, הקואליציה בכל כרגע נתון יכולה להפסיק את הסיכום ולעבור להצבעה.
יבגני סובה: זה הסיכום.
יבגני סובה: שלא לפני 09:00, שהצבעה לא תהיה לפני 09:00.
יבגני סובה: הסיכום יכול להיות דקה, יכול להיות גם שעה.
יבגני סובה: זה בשליטה של הקואליציה.
אלכס קושניר: אני חייב לומר שיש הסכמה שאנחנו ננסה לעשות את זה מהר ככל שניתן.
יבגני סובה: הסכמה שלא תהיה הצבעה לפני שעה 09:00.
אלכס קושניר: גם יש הסכמה שנוכל לעשות את זה מהר.
יבגני סובה: בסדר גמור.
ארבל אסטרחן: סיכום והצבעה ב-09:00.
ארבל אסטרחן: האם צריך לקבוע שהיושב-ראש יכול לאשר יותר משלוש, מספר זהה לשני הצדדים?
ארבל אסטרחן: בעבר זה נקבע, בהחלטות קודמות.
אלכס קושניר: אפשר, כן.
יבגני סובה: סיכום זה כבר תלוי ביחסי כוחות.
יבגני סובה: זה לא.
יבגני סובה: צריך תמיד לקחת בחשבון ש- - -
אורית סטרוק: אלכס, אתה יכול לחזור על זה עוד פעם?
אלכס קושניר: מה?
אלכס קושניר: לא שומע.
אורית סטרוק: לחזור עוד פעם.
ארבל אסטרחן: אני אגיד את סדרי הדיון.
יבגני סובה: אז רגע, זהו?
יבגני סובה: זה הסיכום?
יבגני סובה: אפשר להצביע?
ארבל אסטרחן: רגע, ומתי הדיון מתחיל היום?
ארבל אסטרחן: יודעים מתי הוא?
ניר אורבך: אני רק ממתין.
ארבל אסטרחן: הוא לא יתחיל בשעה 06:00, הדיון.
יבגני סובה: יש לנו שני חוקים, שנסיים אותם, הערכה היא שאם - - -
יצחק פינדרוס: אורית, אורית, לנו הודיעו שישיבת סיעה שזה סוכם.
יבגני סובה: 20:00, 21:00.
יבגני סובה: סביב 21:00 בערך.
יבגני סובה: משהו כזה.
יבגני סובה: אני לא יודע.
יבגני סובה: את זה אנחנו צריכים לראות, כי אלה שני חוקים, קריאה ראשונה.
ארבל אסטרחן: - - - יש לו רבע שעה דיבור.
יבגני סובה: גם אם זה יהיה שש שעות, משעה 18:00, אז לא.
יבגני סובה: אבל זה יהיה פחות מ-12 שעות.
ארבל אסטרחן: אני לא אגיד 12 שעות.
יבגני סובה: אבל איפה הנציג של האופוזיציה שיגיד את זה?
יבגני סובה: אין נציג את האופוזיציה, אז מה?
ניר אורבך: פה?
ארבל אסטרחן: האם אמרו בנשיאות מתי הדיון אמור להתחיל?
ארבל אסטרחן: יש איזו שעה?
ניר אורבך: היה פינדרוס.
יבגני סובה: מה הסיכומים?
ניר אורבך: פינדרוס אמר.
יבגני סובה: שאלה ארבל לגבי, מתי החוק הזה, מתי מתחיל.
קריאה: אין שעה.
יבגני סובה: אין שעה.
ארבל אסטרחן: אני מדברת על הערב, לא על מחר בבוקר.
יבגני סובה: את שאלת מתי החוק עולה לדיון.
ארבל אסטרחן: הערב, לא מחר.
ארבל אסטרחן: הערב מתי מתחיל.
ארבל אסטרחן: אז יש איזו שעה בערך שיודעים?
אלכס קושניר: ניר, ניר, זהו.
אלכס קושניר: חבר'ה, כולם מרוצים.
ניר אורבך: כולנו מיושרים על הסכמות?
ניר אורבך: חבר הכנסת פינדרוס, אנחנו עוברים להצבעה, ברשותך.
ניר אורבך: מי בעד סדרי הדיון לפי סעיף 98 כפי שקבענו עכשיו?
- דדון: ארבעה.
ניר אורבך: סדרי הדיון נתקבלו.
ניר אורבך: היום יום רביעי, כ' בכסלו תשפ"ב, 24 בנובמבר 2021.
ניר אורבך: מייד נתחיל בסדר-היום.
ניר אורבך: הסעיף הראשון הוא ישיבות הכנסת בשבוע חנוכה.
ניר אורבך: נמצאת איתנו מזכירת הכנסת הגב' ירדנה מלר, ואני אשמח אם תציגי את הנושא.
ירדנה מלר הורוביץ: תודה רבה, אדוני היושב-ראש, בוקר טוב, התבקשתי על ידי יושב-ראש הכנסת לפנות לוועדה המכובדת, והוא מבקש לשנות את שעות הפתיחה של ישיבות הכנסת בימים שני ושלישי, להגביל אותם עד שעה מסוימת.
ירדנה מלר הורוביץ: וביום רביעי השעה רגילה כפי שאני אפרט.
ירדנה מלר הורוביץ: ביום שני, כ"ה בכסלו, 29 בנובמבר, נר שני של חנוכה, ישיבת הכנסת תוקדם ותיפתח בשעה 13:00, ותסתיים בשעה 16:00, לכל המאוחר.
ירדנה מלר הורוביץ: ביום שלישי, כ"ו בכסלו, 30 בנובמבר 2021, נר שלישי של חנוכה, ישיבת הכנסת תיפתח, שוב, מקדימים לשעה 13:00, ותסתיים בשעה 16:00, לכל המאוחר.
ירדנה מלר הורוביץ: ביום רביעי, כ"ז בכסלו, 1 בדצמבר 2021, נר רביעי של חנוכה, ישיבת הכנסת תיפתח כרגיל בשעה 11:00, אבל תסתיים בשעה 15:00, לכל המאוחר.
ירדנה מלר הורוביץ: בתום הישיבה נעלה לטרקלין שאגאל להדלקת נר חנוכה בטרקלין.
ירדנה מלר הורוביץ: זו הבקשה של היושב-ראש לאחר שהתייעץ עם הסגנים, ואני מביאה אותה פה.
ניר אורבך: לפני שנעבור להצבעה, אני רק אציין שהייתה ישיבה על כלל לוחות הזמנים של הכנס הנוכחי והבא, כולל פגרות.
ניר אורבך: עלתה איזושהי הצעה מצד האופוזיציה ללוח זמנים קצת אחר, והיושב-ראש הסכים לשקול את זה, ולהתייעץ עם הנשיאות.
ניר אורבך: ולכן אנחנו כרגע עוד לא מעלים את כלל לוחות הזמנים להצבעה, אלא רק את לוחות הזמנים המוצעים לשבוע חנוכה.
ניר אורבך: ההצעה התקבלה לפי לוחות הזמנים שמצויים בהצעה.
ניר אורבך: תודה רבה לך, גברתי.
ירדנה מלר הורוביץ: תודה רבה.
ירדנה מלר הורוביץ: << נושא >> 2.
ירדנה מלר הורוביץ: הקמת ועדה מיוחדת לדיון בהצעת חוק הסדרת השימוש בקנאביס למטרות רפואיות, התשפ"ב–2021 (פ/2245/24), של חה"כ שרן השכל << נושא >>
ניר אורבך: נעבור כעת לסעיף הבא שעל סדר-היום: הקמת ועדה מיוחדת לדיון בהצעת חוק הסדרת השימוש בקנאביס למטרות רפואיות, התשפ"ב–2021 (פ/2245/24), של חה"כ שרן השכל.
ניר אורבך: אני אקריא את ההצעה, ואני מדגיש, ערכנו כבר דיון בישיבה הקודמת, ולכן כעת נערוך רק הצבעה.
ניר אורבך: הצעת ועדת הכנסת להקמת ועדה לעניין מסוים לפי סעיף 108 לתקנון הכנסת: שם הוועדה: הוועדה המיוחדת לדיון בהצעת חוק הסדרת השימוש בקנאביס למטרות רפואיות, התשפ"ב–2021 (פ/2245/24); סמכויות הוועדה: הוועדה תידון בהצעת חוק הסדרת השימוש בקנאביס למטרות רפואיות, התשפ"ב–2021 (פ/2245/24); הרכב הוועדה: בוועדה יכהנו 15 חברי כנסת על פי ההרכב הבא: סיעת הליכוד – שלושה חברים; סיעת יש עתיד – שני חברים, אחד מהם זה חבר הכנסת בועז טופורובסקי; סיעת ש"ס – חבר אחד; סיעת כחול לבן – חבר אחד; סיעת העבודה – חבר אחד; סיעת יהדות התורה – חבר אחד; סיעת ישראל ביתנו – חבר אחד, חבר הכנסת יבגני סובה; סיעת הציונות הדתית – חבר אחד; סיעת הרשימה המשותפת – חבר אחד; סיעת תקווה חדשה – חברה אחת, שרן השכל; סיעת מרצ – חברה אחת, מיכל רוזין; סיעת רע"ם – חבר אחד.
ניר אורבך: מוצע כי יושבת-ראש הוועדה תהיה חברת הכנסת שרן השכל.
- דדון: ניר, מסיעת העבודה רם שפע מסכים להיות.
ניר אורבך: רם שפע הוא חבר הכנסת מטעם סיעת העבודה.
ארבל אסטרחן: ושסיעות נוספות יעבירו שמות.
ניר אורבך: כן, אנחנו מחכים באמת להעברת השמות.
ניר אורבך: אני חייב להגיד לפני שאנחנו עוברים להצבעה, שהיה פה חבר הכנסת גפני בישיבה הקודמת, ההרכב היה קצת שונה, והוא הציע הרכב שקיבלנו.
ניר אורבך: ואני גם מודה לחברת הכנסת שרן השכל שהסכימה, ושהכול היה בהסכמה.
ניר אורבך: אני מקווה שזה גם יהיה איזשהו צעד בונה אמון לקראת העתיד בעבודה המשותפת שלנו כאן בבית הזה.
שרן השכל: ניר, רגע, אני רק רוצה איזושהי הערה קטנטנה משום שאתמול באמת העלו חברת הכנסת וולדיגר וחבר הכנסת יריב לוין איזושהי טענה לעניין ניגוד העניינים, שלא יצא לי עדיין מפאת הזמן להתייחס לזה, או לא ניתנה לי ההזדמנות עוד להשיב לזה בצורה רצינית בכתב, ואני אתייחס לכך בימים הקרובים.
יצחק פינדרוס: היה דיון פה על ניגוד עניינים?
יצחק פינדרוס: אני לא ראיתי כאן.
שרן השכל: לא, רק לומר שאני אגיב לכך.
ארבל אסטרחן: שלחו מכתב.
ניר אורבך: עניין משפטי.
יצחק פינדרוס: לא היה פה דיון.
ניר אורבך: לא פה.
שרן השכל: אבל אתייחס לזה, ואגיב על כך גם בימים הקרובים.
ניר אורבך: חברת הכנסת שרן השכל, תודה רבה.
ניר אורבך: נעבור כעת להצבעה – מי בעד ההצעה?
ניר אורבך: ההצעה התקבלה.
ניר אורבך: נביא את זה לאישור המליאה, אבל הוועדה אישרה את זה.
ניר אורבך: קביעת ממלא-מקום קבוע בוועדת הפנים והגנת הסביבה, מטעם סיעת יהדות התורה << נושא >>
ניר אורבך: אנחנו עוברים לסעיף ג', קביעת ממלא-מקום קבוע בוועדת הפנים והגנת הסביבה מטעם סיעת יהדות התורה.
ניר אורבך: אקרא כעת את ההצעה: הוספת ממלא-מקום קבוע בוועדת הפנים והגנת הסביבה.
ניר אורבך: מוצע לקבוע כי חבר הכנסת יצחק פינדרוס יכהן כממלא-מקום קבוע מטעם סיעת יהדות התורה בוועדת הפנים והגנת הסביבה עד ליום י"א בטבת התשפ"ב, 15 בדצמבר 2021.
ארבל אסטרחן: אני רוצה להגיד שזה דבר חריג שממנים ממלא-מקום קבוע לזמן מוגבל.
ארבל אסטרחן: אני לא זוכרת שקרה דבר כזה.
ארבל אסטרחן: הגיעה עכשיו בקשה, הסבירו לי שיש איזשהם נסיבות שרוצים שבאמת זה יהיה לעניין מסוים.
יצחק פינדרוס: בסיעה עוד לא החליפו את ממלא-המקום, עוד לא החליטו על ממלא-מקום, עוד לא זה, וזה משהו נקודתי כרגע.
ארבל אסטרחן: כן, אבל אני רק רוצה להגיד שזה לא אמור להיות עכשיו איזה תקדים שיתחילו לעשות ממלאי-מקום שזה לחודש הזה וזה לחודש הזה.
מופיד מרעי: שיציינו את זה לפרוטוקול שלא - - -
קריאה: זה לא יהווה תקדים.
ניר אורבך: המשך יום נעים לכולם.
ניר אורבך: היום יום רביעי, חנוכה, כ"ז בכסלו תשפ"ב, ה-1 בדצמבר 2021.
ניר אורבך: אנחנו נתחיל בנושא הראשון שעל סדר-היום, הארכת החלטת ועדת הכנסת בדבר השתתפות חברי כנסת בישיבות ועדה בדרך של היוועדות חזותית בתקופת התפשטות נגיף הקורונה.
ניר אורבך: אני מבקש מהיועצת המשפטית ארבל להציג את הנושא.
ארבל אסטרחן: שלום.
ארבל אסטרחן: זו לא פעם ראשונה שהעניין הזה מגיע לשולחן הוועדה.
ארבל אסטרחן: כזכור, באפריל 2020 נדונה כאן השאלה האם חברי כנסת יוכלו במקרים מסוימים להשתתף בישיבות ועדות הכנסת בזום, אחרי שמוזמנים אחרים התחילו להשתתף בזום, אחרי שהתרחבה התופעה של אנשים חולים ומבודדים, ואז קיבלה הוועדה שקבעה תנאים מסוימים שבהם יוכלו חברי כנסת להשתתף בזום.
ארבל אסטרחן: הרעיון היה של קביעה די מצומצמת, זאת אומרת זה לא משהו שהוא לפי בחירתו של חבר הכנסת אלא קבעו תנאים שבגדול זה מי שחולה בקורונה, מי שמבודד, או קבעו תנאי נוסף, מי שסובל ממחלה קשה או דיכוי חיסוני כרוני ונמצא בסיכון חריג להידרדרות מסכנת חיים במצבו הרפואי ותנאים נוספים, והכול לפי אישור של רופא הכנסת.
ארבל אסטרחן: זאת אומרת, גם כן משהו מאוד מצומצם.
ארבל אסטרחן: הרעיון היה שחברי הכנסת – זה מקום עבודתם, וגם בתקופות של בידודים והגבלות הם צריכים להגיע לכנסת ולהשתתף בישיבות ככל שהם רוצים ולא לעשות את זה מהבית.
ארבל אסטרחן: ההחלטה הזאת נקבעה מלכתחילה לתקופה מוגבלת, ואחר כך הוארכה מספר פעמים.
ארבל אסטרחן: ההארכה האחרונה נעשתה עד אתמול, 30 בנובמבר, ולכן נשאלת השאלה האם לאפשר את ההארכה שלה.
ארבל אסטרחן: אומנם באפריל 2020 חשבנו שזה יהיה עניין קצר, אבל לאור העובדה שאנחנו רואים שהקורונה עדיין איתנו, צריך להחליט האם להאריך את זה ולאיזו תקופה.
ארבל אסטרחן: בינתיים נחקק כידוע חוק סמכויות מיוחדות להתמודדות עם נגיף הקורונה, שגם הוא הוראת שעה שמוארכת מדי פעם.
ארבל אסטרחן: ההארכה האחרונה נעשתה השבוע עד סוף חודש ינואר, ולכן מה שחשבתי להציע – אפשר להאריך את זה לתקופה מסוימת, זאת אומרת להגיד שזה עד סוף ינואר, אפשר להאריך את זה עד סוף 2022, אפשר גם להצמיד את זה לחוק סמכויות, להגיד שההחלטה תהיה בתוקף כל עוד חוק סמכויות מיוחדות בתוקף, ואפשר גם לומר אולי שכל עוד מצב החירום מכוח החוק בתוקף.
ארבל אסטרחן: אבל בסופו של דבר חברי הכנסת ומנהלי הוועדות צריכים לדעת אם ההחלטה בתוקף או לא, ולכן חשבתי שהכי פשוט יהיה לעשות את זה כל עוד חוק סמכויות מיוחדות עומד בתוקפו, ואז לא יהיה צורך להאריך את זה כל פעם לפי תקופות.
מופיד מרעי: מתי בפעם האחרונה חבר כנסת הופיע לדיון בוועדה בזום?
ארבל אסטרחן: זה לא קורה הרבה, כי לשמחתנו חברי הכנסת לא מבודדים.
ארבל אסטרחן: בוועדת הכנסת פה זה קרה אולי פעמיים.
מופיד מרעי: אני לא זוכר שזה קרה.
ארבל אסטרחן: נכון, זה לא אמור לקרות הרבה.
ארבל אסטרחן: כמו שאמרתי, זה אמור להיות במקרים מאוד מצומצמים.
ארבל אסטרחן: אבל רצינו להשאיר את האופציה הזאת למקרה שחבר כנסת חוטף קורונה או מבודד.
ארבל אסטרחן: זה קרה לא מעט.
אורית סטרוק: מובן לחלוטין.
מופיד מרעי: גם ההצמדה לחוק היא מובנת לדעתי.
ארבל אסטרחן: השאלה היא האם ללכת כך שזה יוארך כל עוד חוק סמכויות מיוחדות עומד בתוקפו.
ניר אורבך: אני חושב שזה הנכון.
אורית סטרוק: אני אומנם לא מצביעה, אבל אני חושבת שזה הגיוני.
אורית סטרוק: בהתאם לשיטת שלמה קרעי אני יכולה גם להצביע.
ניר אורבך: אורית, תודה על הרוח הגבית.
אורית סטרוק: חלום חיי הוא שאנחנו פה, מהשולחן הזה, נביא סוף לסיפור של הוועדות.
אורית סטרוק: זה באמת כל כך קל לפתרון.
אורית סטרוק: בסך הכול צריכים לגלות קצת רוחב לב, זה הכול.
אורית סטרוק: אז יאללה, תקדם את זה.
אורית סטרוק: לא סתם נתנו לך תפקיד כזה חשוב.
ניר אורבך: ברשותכם, נעבור להצבעה.
ניר אורבך: מי בעד ההצעה שהחוק יהיה כל עוד חוק סמכויות מיוחדות להתמודדות עם נגיף הקורונה יעמוד בתוקפו?
ניר אורבך: אנחנו עוברים לסעיף הבא, בקשת יושבת-ראש ועדת מיזמי תשתית לאומיים מיוחדים ושירותי דת יהודיים למיזוג הצעות החוק הבאות: א.
ניר אורבך: הצעת חוק רכבת תחתית (מטרו) (תיקון), התשפ"א-2021 (מ/1446).
ניר אורבך: ב.
ניר אורבך: פרק כ"א (רכבת תחתית (מטרו), סימן ג' בפרק ב' (המועצה המסדרת) מתוך הצעת חוק התכנית הכלכלית (תיקוני חקיקה ליישום המדיניות הכלכלית לשנות התקציב 2021 ו-2022), התשפ"א-2021, מ/1443.
ניר אורבך: יש מי שיציג את זה?
ארבל אסטרחן: אגיד בקצרה.
ארבל אסטרחן: כזכור, כשהגיע חוק ההסדרים דובר על כך שעיקר הנושא של המטרו יפוצל ויובא כחוק נפרד, וכך אכן קרה.
ארבל אסטרחן: זה 1446, חוק נפרד שהממשלה הביאה.
ארבל אסטרחן: בנוסף היה הנושא שנכלל בתוך חוק ההסדרים, אבל חלק נשאר וחלק פוצל.
ארבל אסטרחן: כעת מבקשת ועדת מיזמי תשתית לאומיים את החלק שפוצל מתוך חוק ההסדרים בעניין המטרו וחוק המטרו הנפרד שהממשלה הביאה למזג כדי להכין אותן ביחד לקריאה שנייה ושלישית.
ארבל אסטרחן: אלה הצעות חוק שעוסקות שתיהן בנושא המטרו ונדרש אישור ועדת הכנסת לעניין הזה.
ניר אורבך: מישהו מחברי הכנסת רוצה להעיר על זה לפני שנעבור להצבעה?
ניר אורבך: מי בעד למזג את הצעות החוק?
ניר אורבך: הצעת המיזוג עברה.
ניר אורבך: << נושא >> הצעת חוק למניעת אלימות במשפחה (תיקון - פיקוח אלקטרוני על אדם שהוצא כנגדו צו הגנה), התשפ"א-2021, פ/34/24 << נושא >>
ניר אורבך: אנחנו עוברים לקביעת ועדות קביעת ועדות לדיון בנושא:
ניר אורבך: הצעת חוק למניעת אלימות במשפחה (תיקון - פיקוח אלקטרוני על אדם שהוצא כלפיו צו הגנה), התשפ"א-2021, פ/895/24, של חברת הכנסת עאידה תומא סלימאן.
ניר אורבך: ההמלצה היא להעביר לוועדת החוקה, חוק ומשפט.
ניר אורבך: וכן הצעת חוק למניעת אלימות במשפחה (תיקון - פיקוח אלקטרוני על אדם שהוצא כנגדו צו הגנה), התשפ"א-2021, פ/34/24, של חבר הכנסת יוראי להב הרצנו.
ניר אורבך: ההמלצה שלנו היא להעביר לוועדת החוקה, חוק ומשפט.
ניר אורבך: נשמעו הצעות במליאה להעביר את זה לוועדה לביטחון פנים או לוועדת הכספים.
עאידה תומא סלימאן: גם לוועדה לקידום מעמד האישה.
ניר אורבך: זה מה שכתוב לי פה.
ארבל אסטרחן: אפשר להציע פה עוד הצעות.
ארבל אסטרחן: הוועדה הזאת לא כבולה למה שהוצע במליאה.
ניר אורבך: אז נשמע גם את ההצעה לוועדה לקידום מעמד האישה.
ניר אורבך: חברת הכנסת סלימאן, בבקשה.
עאידה תומא סלימאן: תודה רבה, כבוד היושב-ראש.
עאידה תומא סלימאן: אני ביקשתי את הצעת החוק הזאת שהגשתי, וכבר עברה פעמיים בטרומית בקדנציות קודמות, להעביר לוועדה לקידום מעמד האישה, כאשר אנחנו יודעים בצורה מאוד ברורה שאנחנו צמודים לשינויים שמתבקשים על ידי הממשלה בעניין הזה.
עאידה תומא סלימאן: למה אני אומרת לוועדה לקידום מעמד האישה?
עאידה תומא סלימאן: כולם יודעים שכל הנושא של אלימות נגד נשים וכל הנושא של פיקוח וניסיון להגן על נשים, בדרך כלל דנים בו בוועדה לקידום מעמד האישה.
עאידה תומא סלימאן: יש לנו המיומנויות, ההבנה, הרגישות לכל הנושא הזה.
עאידה תומא סלימאן: אומנם אני יודעת שיש בזה שינויים שחשבו שוועדת החוקה, חוק ומשפט צריכה לטפל בזה.
עאידה תומא סלימאן: אני אהיה מוכנה לעבוד, גם כמציעה של הצעת החוק וגם כיושבת-ראש הוועדה, בצמוד לייעוץ המשפטי, וגם בהתייעצות עם גורמי הקואליציה.
עאידה תומא סלימאן: אני חושבת שיש עוד סיבה אחת.
עאידה תומא סלימאן: כולנו יודעים את הצורך לזרז את הנשוא של האיזוק האלקטרוני.
עאידה תומא סלימאן: הוא כבר תקוע ארבע שנים.
עאידה תומא סלימאן: אני חושבת שלוועדת חוקה יש עומס בלתי רגיל לחקיקה בכל מיני נושאים.
עאידה תומא סלימאן: הגיע הזמן גם לתת לוועדות אחרות מומחיות בנושא לקדם את זה בצורה מהירה, ואני מקווה מאוד שנעשה את זה כדי לענות על הצרכים של הנשים.
עאידה תומא סלימאן: אני חייבת להגיד שהנושא הזה, אני כבר מעלה אותו מ-2015.
עאידה תומא סלימאן: הצעת החוק כבר עברה בטרומית ונתקעה שלוש קדנציות.
עאידה תומא סלימאן: אני חושבת שכל מקרה של רצח של אישה שהגבר שלה היה ידוע כאלים, היה ידוע שהוא מסוכן – אנחנו צריכים להיות מאוד מודאגים בכל מקרה כזה, כאשר אנחנו יודעים שתקועות לנו הצעות חוק שיכולות להציל חיים.
עאידה תומא סלימאן: ואני חושבת שכדאי מאוד לתת לוועדה לטפל בזה גם כדי להקל בעומס ובפקק של החקיקה שנמצא בוועדת חוקה, חוק ומשפט.
ניר אורבך: תודה רבה, חברת הכנסת עאידה תומא סלימאן.
אורית סטרוק: אני מבקשת להתייחס.
ניר אורבך: עוד רגע אחד, חברת הכנסת סטרוק.
ניר אורבך: אני רוצה לשמוע את ההמלצה של הלשכה המשפטית לגבי ועדת החוקה, חוק ומשפט.
אורית סטרוק: אולי הלשכה המשפטית תשמע אותי וזה ישנה לה את ההמלצה.
ניר אורבך: בבקשה, חברת הכנסת סטרוק, שכנעת אותי.
אורית סטרוק: אני חושבת, אדוני היושב-ראש, שההצעה הזאת חייבת להגיע לוועדת החוקה, ובוודאי לא לוועדה למעמד האישה.
אורית סטרוק: אם כבר אז אולי לוועדה לביטחון פנים, אבל אני חושבת שיותר נכון לוועדת החוקה.
אורית סטרוק: אני קודם כל אסביר למה לא לוועדה למעמד האישה.
אורית סטרוק: הנושא של החוק זה מניעת אלימות במשפחה.
אורית סטרוק: אלימות במשפחה יכולה להיות משני הצדדים, והנתונים המספריים הסטטיסטיים אומרים שהיא אכן משני הצדדים.
אורית סטרוק: באופן מפתיע, די שוויוני ואפילו יותר לצד השני.
עאידה תומא סלימאן: את לא שמעת שהמשטרה התנצלה על הטעות במספרים שאת מסתמכת עליהם?
אורית סטרוק: אני לא שמעתי.
אורית סטרוק: אני חושבת שהמקום הנכון והמקצועי לדון בהצעה הזאת הוא בהחלט ועדת החוקה.
עאידה תומא סלימאן: המקצועי?
עאידה תומא סלימאן: למה, אנחנו משחקים בוועדה לקידום מעמד האישה?
אורית סטרוק: סליחה, אני הפרעתי לך לדבר?
עאידה תומא סלימאן: אני לא פגעתי באף אחד כשדיברתי.
אורית סטרוק: גם אני לא פגעתי בך.
עאידה תומא סלימאן: ולא דיברתי דברים לא נכונים.
אורית סטרוק: סליחה, דיברת דברים לא נכונים לטעמי ולא הפרעתי לך, מה זה הדבר הזה?
ניר אורבך: חברת הכנסת סלימאן, הנוהל בוועדה הוא שכל אחד מדבר בלי הפרעות.
ניר אורבך: אם יש לך עוד הערות, אתן לך אחר כך את אפשרות הדיבור.